ইজরার সমাধি

ইজরার সমাধি হলো শিয়া ও ইহুদিদের মাজার, যা টাইগ্রিস নদীর পশ্চিম তীরে ইরাকের মায়সান প্রদেশের কালাত সালেহ জেলার আল-উজাইরে অবস্থিত, যা বাইবেলে ইজরার সমাধিস্থল বলে বিশ্বাস করা হয়। ইহুদি ঐতিহাসিকবিদ জোসেফাস লিখেছেন যে, ইজরা যখন মারা যান তখন তাকে জেরুজালেম শহরে কবর দেওয়া হয়। তবে শত শত বছর পরে, ১০৫০ সালের দিকে তার নামে একটি নকল সমাধি ইরাকে তৈরি করা হয়েছিলো বলে দাবি করা হয়।[টীকা ক] প্রাচীন নবীদের সমাধিগুলি মধ্যযুগীয় লোকেরা স্বর্গীয় আলো তৈরি করতো বলে বিশ্বাস করতো;[টীকা খ] এটি খ্যাতিমান ছিল যে নির্দিষ্ট রাতে ইজরার সমাধি থেকে একটি "আলোকসজ্জা" উঠবে। ইয়াসিন আল-বিকাই (মৃত্যু ১৬৮৪) তাঁর সংক্ষিপ্ত পুস্তিকায় লিখেছেন যে, "আলো নেমে আসে" সমাধিতে। একাদশ থেকে ত্রয়োদশ শতাব্দী পর্যন্ত ভারতে ব্যবসায়িক ক্রিয়াকলাপে অংশ নেওয়া ইহুদি ব্যবসায়িরা প্রায় সময় মিশরের মতো জায়গায় ফেরার পথে তাঁর সমাধি পরিদর্শন করে তাঁর প্রতি শ্রদ্ধা নিবেদন করতেন। বিখ্যাত ইহুদি ভ্রমণকারী টুডেলার বেঞ্জামিন (মৃত্যু ১১৭৩) সমাধিটি পরিদর্শন করেছিলেন এবং সেখানে ইহুদি ও মুসলমান উভয়ই যে ধরণের অনুষ্ঠান পালন করেছিলো তিনি তা লিপিবদ্ধ করেছিলেন। ইয়াহুদা আলহারিজি (মৃত্যু ১২২৫) নামে একজন সহযাত্রী ইহুদি ভ্রমণকারীকে তার সফরের সময় (আনুমানিক ১২১৫) একটি গল্প বলেছিলো; সেটি হলো, কীভাবে একজন রাখাল ১৬০ বছর আগে স্বপ্নে তার স্থান সম্পর্কে জানতে পেরেছিলো। আলহারিজি বলেছিলেন যে, তিনি প্রাথমিকভাবে সমাধি থেকে উঠে আসা আলোর বিবরণকে "কাল্পনিক" বলে মনে করেছিলেন এবং দাবি করেছিলেন যে তাঁর স্বপ্নে তিনি আকাশে একটি আলো দেখেছিলেন যা "সূর্যের মতো পরিষ্কার এবং অন্ধকারকে আলোকিত করে। এ ছাড়া তিনি আরও বলেছেন যে, কবরের ওপর যে আলো দেখানো হয়েছিল তা ছিল "ঈশ্বরের মহিমা"। এছাড়াও রেগেন্সবার্গের পেটাচিয়া এ সম্পর্কে ইয়াহুদা আলহারিজির মতো একই বর্ণনা করেছেন। উনিশ শতকে কাজ করার সময়, স্যার অস্টেন হেনরি লেয়ার্ড বলেছিলেন যে মূল সমাধিটি সম্ভবত টাইগ্রিসের পরিবর্তনশীল গতিপথের দ্বারা ভেসে গিয়েছিলো। কারণ টুডেলা তার অভিযানের সময় উল্লিখিত মূল ভবনগুলির মধ্যে একটিও উপস্থিত ছিল না। যদি সত্য হয়, তাহলে এর অর্থ হবে বর্তমান সমাধিটি তার জায়গায় একই নয় যেটি টুডেলা এবং পরবর্তী লেখকরা পরিদর্শন করেছিলেন। এটি আজও চালু আছে এবং পবিত্র স্থান হিসাবে অব্যাহত রয়েছে। বর্তমান ভবনগুলি মুসলিম এবং ইহুদিদের মাজার নিয়ে গঠিত, যা সম্ভবত প্রায় ২৫০ বছরের পুরানো। এখানে একটি ঘেরা প্রাচীর এবং একটি নীল টাইলযুক্ত গম্বুজ এবং একটি পৃথক উপাসনালয় রয়েছে, যা বর্তমানে অব্যবহৃত হলেও সাম্প্রতিক এটিকে মেরামত করা হয়েছে। ক্লডিয়াস রিচ ১৮২০ সালে সমাধিটি নিয়ে উল্লেখ করেছিলেন যে, একজন স্থানীয় আরব তাকে বলেছিলেন যে, "কফ ইয়াকুব নামে একজন ইহুদি প্রায় ত্রিশ বছর আগে বর্তমান ভবনটি তৈরি করেছিলেন"। ক্লডিয়াস রিচ আরও বলেছিলেন যে, মাজারটিতে একটি যুদ্ধক্ষেত্রের প্রাচীর এবং একটি সবুজ গম্বুজ ছিল (পরবর্তীতে বিভিন্ন বিবরণ এটিকে নীল হিসাবে বর্ণনা করে) এবং এতে একটি টাইলযুক্ত কক্ষ রয়েছে যেখানে সমাধিটি ছিলো। মেসোপটেমিয়ার অভিযান এবং মেসোপটেমিয়ার ব্রিটিশ ম্যান্ডেটের সময় উপাসনালয় এবং এর সাথে সম্পর্কিত বসতিটি একটি নিয়মিত মঞ্চায়ন পোস্ট হিসাবে ব্যবহৃত হয়েছিল বলে মনে হয়, তাই সেই সময়ের বেশ কয়েকটি ভ্রমণ সাহিত্য এবং ব্রিটিশ সামরিক স্মৃতিতে এটিকে উল্লেখ করা হয়েছিলো।[টীকা গ] টমাস এডওয়ার্ড লরেন্স ১৯১৬ সালে এটি পরিদর্শন করে এবং এর ভবনগুলিকে একটি গম্বুজযুক্ত মসজিদ এবং হলুদ ইটের উঠোন হিসাবে বর্ণনা করেছিলেন। স্যার আলফ্রেড রলিনসন ১৯১৮ সালে মাজারটি পরিদর্শন করেন এবং তিনি সেখানে দেখলেন যে, গর্ভবতী মহিলাদের সুবিধার জন্য ধাত্রীদের একজন কর্মী রাখা হয়েছিলো।: [টীকা ঘ] ইরাকি ইহুদি জনসংখ্যার বিশাল সংখ্যাগরিষ্ঠ ১৯৫১-৫২ সালে দেশত্যাগ করেছিলো। তবে মাজারটির ব্যবহার অব্যাহত রয়েছে; দীর্ঘকাল ধরে মার্শ আরবদের দ্বারা পরিদর্শন করা হয়েছিলো, এটি এখন দক্ষিণ ইরাকের শিয়াদের পবিত্রস্থান। কাঠের বাক্সের হিব্রু শিলালিপি, উৎসর্গের ফলক এবং ঈশ্বরের নামের বড় হিব্রু অক্ষরগুলি এখনও উপাসনা কক্ষে রক্ষণাবেক্ষণ করা হয়। ইজরার দারিহ (সমাধি) এর উপর মসজিদটির একটি নীল টাইলযুক্ত গম্বুজ রয়েছে। দারিহের কোন জানালা নেই কিন্তু একটি প্রবেশ পথ রয়েছে। দারিহের ভিতরে একটি কাঠের স্মৃতিসৌধ রয়েছে যার উপরে শিলালিপি রয়েছে। মসজিদটির স্থাপত্যশৈলী ইরাকের অন্যান্য শিয়া মাজারের সাথে অনেক মিল রয়েছে। আল-উজাইর শহর হলো মায়সান প্রদেশের কালাত সালেহ জেলার দুটি উপ-জেলার মধ্যে একটি। শহরটিতেই এখন প্রায় ৪৪ হাজার জনসংখ্যা রয়েছে। ব্রিটিশ যুদ্ধ শিল্পী ডোনাল্ড ম্যাক্সওয়েল দ্বারা ইজরার সমাধি অংকন, আনু. ১৯১৮। বিংশ শতাব্দীর গোড়ার দিকে ইজরার সমাধির ছবি। গম্বুজটি খেজুর গাছ দ্বারা লুকানো। ইরাক প্রবেশদ্বার ইজরা সম্পর্কে ইসলামী দৃষ্টিভঙ্গি টেডেফ, সিরিয়ায় ইজরার জন্য দায়ী আরেকটি সমাধির অবস্থান ^টীকা ক : ইয়েমেনের ইহুদিদের মধ্যে প্রচলিত একটি কিংবদন্তি অনুসারে, ইজরা তাদের জেরুজালেমে ফিরে আসতে নিষেধ করার জন্য ঈশ্বরের শাস্তি হিসাবে ইরাকে মারা গিয়েছিলেন। ^টীকা খ : এই ঘটনার কাহিনী চীন পর্যন্ত ছড়িয়ে পড়েছিলো। সং রাজবংশের সময়, ঝো কুফেই মুহাম্মদের সমাধি লিখেছিলেন, যা বুদ্ধ মা-জিয়া-উ নামে পরিচিত ছিলো, "এমন একটি পরিপূর্ণতা ছিল যে কেউ এটির কাছে যেতে পারত না, যারা করেছিলো তারা তাদের চোখ বন্ধ করে দৌড়ে পালিয়ে যেত। পরবর্তীতে ঝাও রুগুয়া বলেছিলেন যে, যে কেউ সমাধির কাছে গেলে "তার দৃষ্টিশক্তি হারিয়েছে"। ^টীকা গ : বেশিরভাগই আকর্ষণীয় নীল গম্বুজের কথা উল্লেখ করে, যেটি কয়েকটি ভবন সহ একটি অঞ্চলে একটি উল্লেখযোগ্য ল্যান্ডমার্ক। রোনাল্ড স্টর্সের স্মৃতিচারণে একটি উদাহরণ রয়েছে, তিনি বলেছেন: "সেই বিনোদনমূলক লেখকের সমাধিটি আমার মতে সপ্তদশ শতাব্দীর একটি কাঠামো।" ^টীকা ঘ : রলিনসন রেদ্বার মাজারটিকে "এক ধরণের হোটেল" হিসাবে চিহ্নিত করেছেন। মার্কাস, ডেভিড; হাইম জিউ হির্শবার্গ; আব্রাহাম বেন-ইয়াকোব (২০০৭)। "ইজরা"। বেরেনবাউম, মাইকেল; স্কোলনিক, ফ্রেড। এনসাইক্লোপিডিয়া জুডাইকা (ইংরেজি ভাষায়)। ৬ (২য় সংস্করণ)। ডেট্রয়েট: ম্যাকমিলান তথ্যসূত্র। পৃষ্ঠা ৬৫২–৬৫৪। আইএসবিএন 978-0-02-866097-4।  পারফিট, টিউডর (১৯৯৬)। "মুক্তির পথ: ইয়েমেনের ইহুদিরা: ১৯০০–১৯৫০"। ইহুদি অধ্যয়নে ব্রিলের সিরিজ। লেইডেন (ইউ.এ.): ব্রিল (১৭): ৪।  গর্ডন, বেঞ্জামিন লি (১৯১৯)। নতুন জুডিয়া; আধুনিক ফিলিস্তিন ও মিশরে ইহুদি জীবন। ফিলাডেলফিয়া: জে এইচ গ্রিনস্টোন। পৃষ্ঠা ৭০।  ঝাও, রুকুও; হির্থ, ফ্রেডরিখ; রকহিল, উইলিয়াম উডভিল (১৯৬৬)। চাউ জু-কুয়া: দ্বাদশ এবং ত্রয়োদশ শতাব্দীতে চীনা ও আরব বাণিজ্য নিয়ে তাঁর কাজ, শিরোনাম চু-ফাঞ্চি। নিউ ইয়র্ক: প্যারাগন বুক রিপ্রিন্ট কর্পোরেশন। পৃষ্ঠা ১২৫।  সিরিয়েহ, ই। (২০০৫)। উসমানীয় দামেস্কের স্বপ্নদ্রষ্টা সুফি। রাউটলেজ। পৃষ্ঠা ১২২।  মেরি, জোসেফ ডব্লিউ। (২০০২)। মধ্যযুগীয় সিরিয়ায় মুসলমান ও ইহুদিদের মধ্যে সাধুদের ধর্ম। অক্সফোর্ড: অক্সফোর্ড ইউনিভার্সিটি প্রেস।  গোয়েটিন, এসডি। (১৯৯৯)। একটি ভূমধ্যসাগরীয় সমাজ: কায়রো জেনিজার নথিতে চিত্রিত আরব বিশ্বের ইহুদি সম্প্রদায় - ব্যক্তি। ৫। বার্কলে, ক্যালিফোর্নিয়া।: ইউনিভার্সিটি অফ ক্যালিফোর্নিয়া প্রেস। পৃষ্ঠা ১৮।  গিটলিটজ, ডেভিড এম।; ডেভিডসন, লিন্ডা কে (২০০৬)। তীর্থযাত্রা ও ইহুদী। ওয়েস্টপোর্ট: সিটি: প্রেগার। পৃষ্ঠা ৯৭।  আলহারিজি, অনুবাদ। বেনিশে, এ। "রাতিসবনের রাব্বি পেটাচিয়ার ভ্রমণ", লন্ডন: ট্রুবনার এবং সি, ১৮৫৬ পৃষ্ঠা ৯২-৯৩ রাতিসবনের পেটাচিয়া, রাব্বি। রাতিসবনের রাব্বি পেটাচিয়ার ভ্রমণ, যিনি ১২ শতকের শেষের দিকে পোল্যান্ড, রাশিয়া, লিটল টারটারি, ক্রিমিয়া, আর্মেনিয়া ... পরিদর্শন করেছেন: অনুবাদ করেছেন ... এ. বেনিশ, ব্যাখ্যা সহ। অনুবাদ দ্বারা নোট. এবং উইলিয়াম ফ্রান্সিস আইন্সওয়ার্থ। লন্ডন: ট্রুবনার অ্যান্ড সি., ১৮৫৬, পৃষ্ঠা ৯১ উঃ ৫৬ লেয়ার্ড, অস্টেন হেনরি, এবং হেনরি অস্টিন ব্রুস আবারডেয়ার। "নিনেভেহ আবিষ্কারের আগে বখতিয়ারি এবং অন্যান্য বন্য উপজাতির মধ্যে একটি বাসস্থান সহ পারস্য, সুসিয়ানা এবং ব্যাবিলোনিয়ায় প্রাথমিক অ্যাডভেঞ্চার"। ফার্নবারো, ইঞ্জি: গ্রেগ ইন্টারন্যাশনাল, ১৯৭১, পৃষ্ঠা ২১৪–২১৫ রহিম সালমান, "ইরাক: যুদ্ধের মাঝেও এক নবীর মাজার বেঁচে থাকে", এলএ টাইমস ব্লগ, আগস্ট ১৭, ২০০৮ ইগাল শ্লেইফার, যেখানে ইহুদি ধর্মের সূচনা হয়েছিল রিচ, সি জে। কুর্দিস্তানের একটি বাসস্থানের বর্ণনা, জে ডানকান, ১৮৩৬, পৃষ্ঠা ৩৯১ স্টর্স, রোনাল্ড (১৯৭২)। স্যার রোনাল্ড স্টর্সের স্মৃতিকথা। আয়ার। পৃষ্ঠা ২৩০।  টমাস এডওয়ার্ড লরেন্স (১৮ মে ১৯১৬)। চিঠি। telawrence.net। ৩১ মে ২০০৮ তারিখে মূল থেকে আর্কাইভ করা। সংগ্রহের তারিখ ১২ জুন ২০০৮।  রলিনসন, এ। লেখক-সংযোগ=স্যার আলফ্রেড রলিনসন, ৩য় ব্যারনেট (১৯২৩)। "অধ্যায় ২"। নিকট প্রাচ্যে অ্যাডভেঞ্চারস, ১৯১৮-১৯২২। মেলরোজ। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) রাফায়েলি, এন।। "ইরাকি জলাভূমির ধ্বংস এবং তাদের পুনরুজ্জীবন"। memri.org।